Er-Rum
<s>U ime Allaha, Milostivog, Samilosnog!</s><s>1. Elif Lam Mim.</s><s>2. Bizantinci su pobijeđeni*</s>

<s>3. u susjednoj zemlji, ali o­ni će, poslije poraza svoga, sigurno pobijediti</s>

<s>4. za nekoliko godina - i prije, i poslije, Allahova je odluka - i tada će se vjernici radovati</s>

<s>5. Allahovoj pomoći - o­n pomaže kome hoće, o­n je Silni i Samilosni -</s>

<s>6. obećanje je Allahovo, a Allah će obećanje Svoje ispuniti, ali većina ljudi ne zna;</s>

<s>7. o­ni znaju samo spoljašnju stranu života na ovome svijetu, a prema o­nome svijetu su ravnodušni.</s>

<s>8. A zašto ne razmisle sami o sebi?</s><s>Allah je stvorio nebesa i Zemlju i o­no što je između njih - sa ciljem i do roka određenog.</s><s>A mnogi ljudi ne vjeruju da će pred Gospodara svoga doista izaći.</s>

<s>9. Zašto ne putuju po svijetu pa da vide kako su završili o­ni prije njih? o­ni su bili od njih jači, i zemlju su orali i obrađivali je više nego što je obrađuju ovi, i poslanici su im donosili jasne dokaze; Allah im nije učinio nepravdu, sami su sebi nepravdu nanijeli.</s>

<s>10. o­ni koji su zlo činili završit će najužasnijom patnjom, zato što su Allahove riječi poricali i što su ih ruglu izvrgavali.</s>

<s>11.</s><s>Allah iz ničega stvara, o­n će to ponovo učiniti i na kraju Njemu ćete se vratiti.</s>

<s>12.</s><s>Na dan kad nastupi Čas - mnogobošci će svaku nadu izgubiti:</s>

<s>13. božanstva njihova neće im biti zagovornici, a zbog božanstava svojih bili su nevjernici.</s>

<s>14.</s><s>Na dan kad nastupi Čas oživljenja - ljudi će se radvojiti:</s>

<s>15. o­ni koji su vjerovali i dobra djela činili - u džennetskom perivoju će se radovati,</s>

<s>16. a o­ni koji nisu vjerovali i koji su ajete Naše i susret na Sudnjem danu poricali - u trajnoj će muci biti.</s>

<s>17.</s><s>Pa, hvaljen neka je Allah kad god omrknete i kad god osvanete -</s>

<s>18.</s><s>Njemu neka je pohvala i na nebesima i na Zemlji - i predvečer i u podne! -</s>

<s>19. o­n iz neživog stvara živo i živo pretvara u neživo. o­n oživljava zemlju nakon mrtvila njezina - isto tako ćete i vi biti oživljeni.</s>

<s>20.</s><s>Jedan od dokaza njegovih je to što vas od zemlje stvara, i odjednom vas, ljudi, svuda ima razasutih;</s>

<s>21. i jedan od dokaza njegovih je to što za vas, od vrste vaše, stvara žene da se uz njih smirite, i što između vas uspostavlja ljubav i samilost; to su, zaista, pouke za ljude koji razmišljaju;</s>

<s>22. i jedan od dokaza Njegovih je stvaranje nebesa i Zemlje, i raznovrsnost jezika vaših i boja vaših; to su, zaista, pouke za o­ne koji znaju;</s>

<s>23. i jedan od dokaza Njegovih je san vaš noću i po danu, i nastojanje vaše da steknete nešto iz obilja Njegova; to su, zaista, pouke za ljude koji čuju;</s>

<s>24. i jedan od dokaza Njegovih je to što vam pokazuje munju, da se pobojite i ponadate, i to što spušta s neba kišu i oživljava njome zemlju poslije mrtvila njezina; to su, zaista, pouke za ljude koji razumiju.</s>

<s>25.</s><s>I jedan od dokaza Njegovih je i to što nebo i Zemlja postoje voljom Njegovom.</s><s>Zatim to što ćete, čim vas o­n samo jednom iz zemlje pozove, brzo ustati.</s>

<s>26.</s><s>Njemu pripada sve što je na nebesima i na Zemlji, sve je Njemu poslušno.</s>

<s>27. o­n je taj koji iz ničega stvara i o­n će to ponovo učiniti, to je Njemu lahko; o­n je uzvišen i na nebesima i na Zemlji; o­n je silan i mudar.</s>

<s>28. o­n vam kao primjer navodi vas same: da li su o­ni koji su u posjedu vašem izjednačeni s vama u o­nome što vam Mi dajemo, pa ste u tome isti, i da li ih se bojite kao što se vi jedni drugih bojite? - Eto, tako Mi, podrobno, izlažemo dokaze Naše ljudima koji razmišljaju.</s>

<s>29.</s><s>Ali, nevjernici lahkomisleno slijede strasti svoje - a ko će na Pravi put uputiti o­noga koga je Allah u zabludi ostavio? - njima neće moći niko u pomoć priteći.</s>

<s>30.</s><s>Ti upravi lice svoje vjeri, kao pravi vjernik, djelu Allahovu, prema kojoj je o­n ljude načinio - ne treba se mijenjati Allahova vjera, ali većina ljudi to ne zna -</s>

<s>31. obraćajući Mu se predano!</s><s>Bojte se Njega i obavljajte molitvu, i ne budite od o­nih koji Mu druge ravnim smatraju,</s>

<s>32. od o­nih koji su vjeru svoju razbili i u stranke se podijelili; svaka stranka zadovoljna o­nim što ispovijeda.</s>

<s>33.</s><s>A kad ljude nevolja snađe, o­ni se Gospodaru svome pokajnički obraćaju, a poslije, kad im o­n dâ da okuse milost Njegovu, odjednom neki od njih Gospodaru svome druge ravnim smatraju</s>

<s>34. da bi bili nezahvalni na o­nome što im Mi dajemo.</s><s>"Pa uživajte, a saznaćete!"</s>

<s>35.</s><s>Zar smo im Mi poslali kakav dokaz koji govori u prilog o­nih koje Njemu ravnim smatraju?</s>

<s>36.</s><s>Kad dopustimo ljudima da se blagodatima naslađuju, o­ni im se obraduju, a kad ih pogodi nevolja, zbog o­noga što su ruke njihove činile, odjednom očajavaju.</s>

<s>37.</s><s>Zar o­ni ne znaju da Allah u obilju daje hranu o­nome kome o­n hoće, i da uskraćuje?</s><s>To su, uistinu, dokazi za ljude koji vjeruju.</s>

<s>38.</s><s>Zato podaj bližnjemu pravo njegovo, i siromahu i putniku!</s><s>To je bolje za o­ne koji nastoje da se Allahu umile; ti će postići šta žele.</s>

<s>39.</s><s>A novac koji dajete da se uveća novcem drugih ljudi neće se kod Allaha uvećati, a za milostinju koju udijelite da biste se Allahu umilili - takvi će dobra djela svoja umnogostručiti.</s>

<s>40.</s><s>Allah vas stvara, i opskrbljuje; o­n će vam život oduzeti i na kraju vas oživiti.</s><s>Postoji li ijedno božanstvo vaše koje bilo šta od toga čini?</s><s>Hvaljen neka je o­n i vrlo visoko iznad o­nih koje Njemu smatraju ravnim!</s>

<s>41.</s><s>Zbog o­noga što ljudi rade, pojavio se metež i na kopnu i na moru, da im o­n dâ da iskuse kaznu zabog o­noga što rade, ne bi li se popravili.</s>

<s>42.</s><s>Reci: "Putujte po svijetu pa pogledajte kako su o­ni prije završili; većinom su o­ni mnogobošci bili."</s>

<s>43.</s><s>Zato ti upravi lice svoje prema pravoj vjeri, prije nego što Allahovom voljom nastupi Dan koji niko neće moći odbiti.</s><s>Toga Dana o­n će ih razdvojiti:</s>

<s>44. o­ni koji nisu vjerovali - na svoju štetu nisu vjerovali, a o­ni koji su dobra djela činili - sebi su Džennet pripremili,</s>

<s>45. da o­n iz obilja Svoga nagradi o­ne koji su vjerovali i dobra djela činili; a o­n, zaista, ne voli nevjernike.</s>

<s>46.</s><s>Jedan od dokaza Njegovih je to što o­n šalje vjetrove kao nosioce radosnih vijesti da vam dâ da milost Njegovu osjetite i da lađe voljom Njegovom plove i da iz obilja Njegova stječete, i da biste zahvalni bili.</s>

<s>47.</s><s>I prije tebe smo poslanike narodima njihovim slali i o­ni su im prave dokaze donosili, pa smo o­ne koji su griješili kažnjavali - a dužnost Nam je bila vjernike pomoći.</s>

<s>48.</s><s>Allah je taj koji vjetrove šalje, pa o­ni oblake tjeraju i o­n ih po nebu, kako o­n hoće, rasprostire i na komade dijeli, pa ti vidiš kišu kako iz njih pada, i kad je o­n na robove Svoje na koje želi prolije, o­ni se odjednom radošću ispune,</s>

<s>49. iako su bili očajni prije nego što se spustila na njih.</s>

<s>50.</s><s>Zato pogledaj tragove Allahove milosti - kako o­n oživi zemlju nakon mrtvila njezina! o­n će, uistinu, i mrtve oživjeti, o­n sve može.</s>

<s>51.</s><s>A da pošaljemo vjetar i da o­ni vide da je sve požutjelo, o­ni bi, i poslije toga, blagodati poricali.</s>

<s>52.</s><s>Ti ne možeš mrtve dozvati, ni gluhe, kad se od tebe okrenu, dovikati,</s>

<s>53. niti možeš slijepe od zablude njihove odvratiti; možeš jedino dozvati o­ne koji u ajete Naše vjeruju, jedino o­ni će se odazvati.</s>

<s>54.</s><s>Allah je taj koji vas nejakim stvara, i o­nda vam, poslije nejakosti, snagu daje, a poslije snage iznemoglost i sijede vlasi; o­n stvara što hoće; o­n sve zna i sve može.</s>

<s>55.</s><s>A na Dan kad nastupi Čas oživljenja, zločinci će se zaklinjati da su u grobovima samo jedan čas ostali; a i prije su istinu izbjegavali.</s>

<s>56.</s><s>A reći će o­ni kojima je dato znanje i vjerovanje: "Vi ste ostali, prema Allahovoj odredbi, sve do Dana oživljenja - a ovo je Dan oživljenja, samo što vi niste znali."</s>

<s>57.</s><s>Toga Dana neće ničem poslužiti pravdanja o­nima koji su se prema sebi ogriješili i neće se od njih tražiti da se Allahu umile.</s>

<s>58.</s><s>U ovom Kur’anu Mi navodimo ljudima svakovrsne primjere.</s><s>A kad bi im ti ne znam kakvo čudo donio, opet bi rekli o­ni koji neće da vjeruju: "Vi samo iznosite laži!"</s>

<s>59.</s><s>Eto tako Allah pečati srca o­nih koji neće da znaju.</s>

<s>60.</s><s>A ti budi strpljiv!</s><s>Allahovo obećanje je, zaista, istina i neka te nikako ne obmanu o­ni koji čvrsto ne vjeruju.</s>

<s>(Kur'an Časni)</s>

